b'\n_START_ARTICLE_\nTsjekkoslovakisk ulvehund\n_START_SECTION_\nOpprinnelse og alder\n_START_PARAGRAPH_\nTsjekkoslovakisk ulvehund er resultatet av et kynologisk fors\xc3\xb8k som ble gjennomf\xc3\xb8rt mellom 1950 og 1965 i den tidligere tsjekkoslovakiske republikken. Form\xc3\xa5let med fors\xc3\xb8ket var \xc3\xa5 studere flere generasjoners avkom etter ulv og sch\xc3\xa6ferhund med hensyn til fruktbarhet, dominansniv\xc3\xa5 og tilpasningsdyktighet. Videre var form\xc3\xa5let \xc3\xa5 studere arvbarheten i ulvens og hundens ulike karakteristika samt \xc3\xa5 sammenligne ulvens og hundens atferd samt \xc3\xa5 f\xc3\xa5 statistikk p\xc3\xa5 dette. Basert p\xc3\xa5 de positive resultatene fra fors\xc3\xb8ket besluttet man \xc3\xa5 utvikle en rase som hadde de beste egenskapene til ulv og hund._NEWLINE_Rasen er internasjonalt godkjent av den internasjonale kennelunionen FCI, gruppe 1 seksjon 1. Gjeldende rasestandard skriver seg fra 1999.\n_START_SECTION_\nUtseende, anatomi og fysikk\n_START_PARAGRAPH_\nTsjekkoslovakisk ulvehund kan minne om den s\xc3\xa5kalte \xc2\xabgr\xc3\xa5\xc2\xbb sch\xc3\xa6ferhunden, mens den av utseende avviker b\xc3\xa5de fra sch\xc3\xa6ferhund og ulv. Hannhundene skal v\xc3\xa6re minst 65 cm i skulderh\xc3\xb8yde og veie minimum 26 kg. Tispene skal v\xc3\xa6re minst 60 cm i skulderh\xc3\xb8yde og veie minimum 20 kg. Pelsen er tett og har rette h\xc3\xa5r som skal ligge tett inntil huden. Den skal ha rikelig med underull vinterstid. Fargen er brun og gulaktig/gr\xc3\xa5 med naturlig melering og lys maske. H\xc3\xa5rlaget skal v\xc3\xa6re lysere nederst p\xc3\xa5 halsen, nakken og i bringen, samt under buken og nedre del p\xc3\xa5 beinas innsider. M\xc3\xb8rk gr\xc3\xa5 maske tolereres.\n_START_SECTION_\nBruksomr\xc3\xa5de\n_START_PARAGRAPH_\nTsjekkoslovakisk ulvehund passer som bruks- og familiehund i de fleste sammenhenger.\n_START_SECTION_\nLynne og v\xc3\xa6rem\xc3\xa5te\n_START_PARAGRAPH_\nRasen er reservert overfor fremmede og dempende i sin omgang med hunder.\n_START_SECTION_\nAnnet\n_START_PARAGRAPH_\nDen tsjekkoslovakiske ulvehunden er for tiden forbudt i Norge.'